МИНИСТЕРСТВО НА ВЪТРЕШНИТЕ РАБОТИ
ДИРЕКЦИЯ „МЕЖДУНАРОДНИ ПРОЕКТИ“

УРИ


ДО
ПРЕДСЕДАТЕЛЯ НА ДЪРЖАВНА АГЕНЦИЯ ЗА БЕЖАНЦИТЕ ПРИ МС

ГОСПОЖА МАРИАНА ТОШЕВА
ПОКАНА

ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО 

ПРОЦЕДУРА НА ДИРЕКТНО ПРЕДОСТАВЯНЕ НА 

БЕЗВЪЗМЕЗДНА ФИНАНСОВА ПОМОЩ

УВАЖАЕМА  ГОСПОЖО ТОШЕВА,
С настоящото писмо каним Държавната агенция за бежанците при Министерския съвет в качеството ѝ на конкретен бенефициент по Процедура № 5, Специфична цел 4 „Солидарност“ и номер в ИСУН – BG65AMPR001-4.003 от Индикативната годишна работна програма за 2024 г. по фонд „Убежище, миграция и интеграция“ 2021-2027 г. (ФУМИ) да подаде проектно предложение по горецитираната процедура на директно предоставяне на безвъзмездна финансова помощ (БФП). 

На основание чл. 25, ал. 1, т.2 във връзка с чл. 43, ал. 1 от ЗУСЕФСУ е избрана процедура на директно предоставяне на безвъзмездна финансова помощ на Държавна агенция за бежанците, предвид че същата е посочена като директен бенефициент в одобрени от Комитета за наблюдение на програмата критерии за подбор по ФУМИ 2021-2027 г. Видът на процедурата е одобрен на заседание на Комитета за наблюдение по Програмата на Република България по ФУМИ 2021-2027 г. на 12.11.2024 г.
Допустими кандидати по процедурата, съгласно ИГРП за 2024 г. по ФУМИ са Държавна агенция за бежанците и Общини и райони на общини, съгласно чл. 10 от Закона за административно-териториалното устройство на Република България. 

Целта на настоящата процедура е да допринесе за укрепване на солидарността и справедливото разпределение на отговорностите между държавите членки, по-специално по отношение на онези от тях, които са най-засегнати от предизвикателствата в областта на миграцията и убежището, включително чрез практическо сътрудничество. 

В рамките на общата цел, изпълнението на предвидената операция ще допринесе по-конкретно за засилване на солидарността и сътрудничеството с държави, засегнати от миграционни потоци, включително чрез презаселване в Съюза и чрез други законни начини за закрила в Съюза по Специфична цел 4 „Солидарност“ от Регламент (ЕС) 2021/1147 на Европейския парламент и на Съвета от 7 юли 2021 година за създаване на фонд „Убежище, миграция и интеграция“ и в съгласие с Програмата на Република България по фонда.
В рамките на процедурата ще бъде финансирана операция „Преместване“.
В резултат от изпълнението на предвидената операция ще се осигури постигането на следния резултат: 

- Принос към изпълнението на националните ангажименти по преместване. 

Общият размер на безвъзмездната финансова помощ по операцията е 2 444 750 лева за презаселване на до 125 лица (по 19 558 лева за всяко преместено лице). Съгласно т. 6.1 от одобрена с Решение № 331 на Министерски съвет от 2018 г. изменена Рамка на Национален механизъм за изпълнение на ангажиментите на Република България по Решение 2015/1523/ЕС и по Решение 2015/1601/ЕС, одобрена с Решение № 858 на Министерския съвет от 2015 г., изменено с Решение № 174 на Министерския съвет от 2017 г., на Държавна агенция за бежанците при Министерския съвет се предоставят 25% от единичните разходи за всяко презаселено лице, в размер на 4889.50 лв. Максималният размер на БФП, която може да бъде предоставена на Държавна агенция за бежанците при Министерския съвет е в размер на 611 187.50 лв.
Конкретният бенефициент трябва да извърши разходите за реализиране на дейностите, съгласно Условията за кандидатстване, както и в съответствие с чл. 63, т. 2 от Регламент (ЕС) 2021/1060 на Европейския парламент и на Съвета от 24 юни 2021 година - между 01 януари 2021 г. и 31 декември 2029 г., при спазване на ограничението в сроковете за ефективно преместване. 
Резултатите по процедурата ще бъдат постигнати чрез индикатори –показатели за резултат – брой преместени лица – 125. 

Конкретният бенефициент - Държавна агенция за бежанците следва да подаде едно проектно предложение.
Крайният срок за подаване на проектно предложение е 10.02.2025 г. - 23:59 часа;
Подаването на проектно предложение по гореописаната процедура за предоставяне на БФП се извършва чрез попълване и подаване на уеб базиран формуляр за кандидатстване с използването на квалифициран електронен подпис като се използва Информационната система за управление и наблюдение на Структурните инструменти на ЕС в България (ИСУН) – https://eumis2020.government.bg. 

В ИСУН е публикувано Общо Ръководство за потребителя за модул „Е-кандидатстване“.
ДИРЕКТОР НА ДМП И РЪКОВОДИТЕЛ НА УПРАВЛЯВАЩИЯ ОРГАН ПО ФОНД „УБЕЖИЩЕ, МИГРАЦИЯ И ИНТЕГРАЦИЯ“ 2021–2027 г.
(съгл. Заповед 8121з-1189/29.08.2024 г.)

